**POROČILO O DELU**

**DRUŠTVA SPECIALNIH IN REHABILITACIJSKIH PEDAGOGOV SLOVENIJE**

**ZA LETO 2023**

Društvo specialnih in rehabilitacijskih pedagogov Slovenije (v nadaljevanju društvo) je v preteklem letu oziroma do seje občnega zbora uresničevalo in izvajalo naloge iz načrta dela društva za leto 2023, sprejetega na 7. kongresu - Volilnem občnem zboru društva, ki je bil dne 29. marca 2022 v Portorožu.

Delo društva je potekalo v okviru glavnega odbora društva, stalnih komisij in v okviru posameznih strokovnih sekcij društva. Obravnavani so bili različni skupni problemi, ki so zadevali skrb za strokovno rast in razvoj strokovnega dela, skrb za osebnostno rast specialnih in rehabilitacijskih pedagogov/pedagoginj, zakonske in normativne podlage za delo, izvajanje založniške in kulturne dejavnosti ter različnega sodelovanja z drugimi organizacijami doma in tudi v tujini.

Po posameznih področjih dela oziroma skupnih nalogah društva so bile izvedene naslednje pomembnejše naloge oziroma aktivnosti:

**1.**

**Komisija za razvoj področja**

Komisija se je sestala na očesni kliniki kjer so so potekali dogovori o aktivnostih komisije na Izobraževalnih dnevih ter predstavitev Irlen sindroma s strani Sare Češarek. Aktivno je sodelovala na ID 2023 z izvedbo okrogle mize z naslovom: Kaj nam sporočajo izkušnje za načrtovanje korakov na področju vzgoje in izobraževanja otrok s posebnimi potrebami v prihodnje? Aktivno je sodelovala pri organizaciji kulturnega programa. Izvedla je evalvacije okrogle mize na ID 2023. Pripravila in koordinirala je okroglo mizo na temo Zgodnja obravnava v okviru posveta – Zgodaj ni nikoli prepozno. Sestanki z vodstvom in predstavnico Komisije za zgodno obravnavo, dogovori z udeleženci, vsebinska priprava ter usklajevanje. Aktivno je sodelovala na posvetu Prebujenje jeseni v Bukovici in Izvedla Okroglo mizo na temo Izkušnje o uresničevanju Zakona o celostni zgodnji obravnavi. Pripravila je evalvacija okrogle mize na temo zgodnja obravnava v Bukovici. Sodelovala je pri pripravi ID 2024, in Posveta v Vodicah 2024, usklajevala se je članicami skupine in vodstvom. Dogovori s plenarnimi predavatelji za sodelovanje na ID 2024.

**2.**

**Komisija za razvoj področja zgodnje obravnave**

Komisija za razvoj področja za zgodnjo obravnavo je v lanskem letu aktivno sodelovala na Posvetu Zgodaj ni prepozno, ter zbirala informacije glede izobraževanja na področju zgodnje obravnave.

**3.**

**Komisija za mednarodno sodelovanje**

## Komisija se ni sestala. Potreben bo premislek o spremembi namenskosti delovanja komisije.

**4.**

**Komisija za podelitev priznanj Antona Skale** je v letu 2023 podelila pet priznanj za posameznike in eno priznanje za zavod.

Dobitniki Priznanja Antona Skale za leto 2023 so:

1. Center za usposabljanje Elvira Vatovec Strunjan,
2. Tatjana Čigon,
3. Irma Golob,
4. Mateja Jenčič,
5. Erika Perić in
6. Vlasta Strmljan.

**5.**

**Komisija za izbor otroških in mladinskih glasila zavodov za usposabljanje** je v letu 2023 podelila 6 priznanj otroškim in mladinskim glasilom zavodov za usposabljanje:

1. Ti loviš, Osnovna šola Kozara, Nova Gorica,
2. Stezice, Osnovna šola Jela Janežiča Škofja Loka
3. Šolska sovica, Osnovna šola Frana Malgaja Šentjur
4. Zgodbe našega leta, Zavod za gluhe in naglušne Ljubljana
5. Naše štorije, Center za usposabljanje Elvire Vatovec Strunjan
6. Pod gradom, Center Janeza Levca Ljubljana

**6.**

XXXI. izobraževalni dnevi specialne in rehabilitacijske pedagogike so bili uspešno izvedeni 28. in 29. marca 2023, v Portorožu, kjer je bila obravnavana tema pod skupnim naslovom: IZKUSTVENO UČENJE. Letošnji izbor osrednje teme IZKUSTVENO UČENJE nas je še posebej nagovarjalo, da se posvetimo področjem, kjer skupaj premislimo, kako ustvarjati ustrezna učna okolja in omogočiti učni proces, v katerem pride do povezovanja zaznavanja, čustvovanja, delovanja in razmišljanja pri ustvarjanju znanja. Izkustveno učenje je bogato področje delovanja vsakega strokovnega delavca, ki skrbi za lasten osebnostni in profesionalni razvoj ter omogoča svojim učencem celovite učne izkušnje ter osebno pomembno učenje na vseh nivojih vzgoje in izobraževanja.

Izobraževalni dnevi v letu 2023 nadaljujejo dejavno sodelovanje med Društvom specialnih in rehabilitacijskih pedagogov Slovenije, Skupnostjo organizacij za usposabljanje Slovenije ter Zavodom Republike Slovenije za šolstvo.

Dobitnice in dobitniki sekcijskih priznanj v letu 2023 so:

* LDMR sekcija - za področje usposabljanja oseb z lažjimi motnjami v duševnem razvoju: Tamara Lipičar, Monika Radivojević, Jera Kunčič, Anja Antolović, Center Janeza Levca Ljubljana ter »Aktiv branje« v Centru Janeza Levca - Tina Maček, Natalija Sevčnikar, Simona Kirn Volf, Romana Križaj, Mateja Geršak, Anja Antolović, Tanja Brod, Tanja Mihelič, Veronika Hovnik, Ana Četić, Ivanka Smrekar, Blanka Jerman, Ines Cifer, Ana Kolenko, Suzana Sokolič, Tina Turšič, Ajda Krstulović, Lucija Benedičič, Alja Šumak, Anja Božnar, Nina Ceglar, Andreja Četina
* ZTTMDR sekcija - za področje usposabljanja oseb z zmernimi, s težjimi in težkimi motnjami v duševnem razvoju: Mateja Kočar Močnik, Osnovna šola dr. Slavka Gruma, Zagorje ob Savi.
* MSRP sekcija - za področje mobilne specialne in rehabilitacijske službe: Irena Dirjec, Osnovna šola Kozara, Nova Gorica, Borjana Eržen, Center Janeza Levca, Ljubljana, Mateja Ivanuša, Osnovna šola Kozara, Nova Gorica Irena Marinič, Osnovna šola Kozara, Nova Gorica
* FIBO sekcija - za področje usposabljanja gibalno oviranih oseb: Sanja Brumen, CIRIUS Kamnik, Polonca Hartman, CIRIUS Kamnik, Simona Lesar, CIRIUS Kamnik, Nina Pantić Ćehajić, CIRIUS Kamnik
* TIFLO sekcija - za področje usposabljanja slepih in slabovidnih: Eva Škrlec Velkavrh, Center IRIS
* Študentska sekcija: dr. Tjaša Filipčič, Pedagoška fakulteta Univerze v Ljubljani

**7.**

Tradicionalno vsakoletno enodnevno srečanje – dan specialnih in rehabilitacijskih pedagoginj in pedagogov, že 36. po vrsti, je bilo organizirano 6. oktobra 2023 v Mariboru (soorganizator Center Gustava Šiliha, Maribor).

Na svečanem delu srečanja so bila podeljena priznanja Antona Skale in priznanja za najboljša otroška in mladinska glasila za preteklo šolsko leto.

**8.**

Pomembna oblika dela in povezovanja članic in članov po posameznih strokovnih področjih so bile sekcije društva. Društvo je imelo v tem obdobju osem sekcij, od tega sedem strokovnih in eno interesno sekcijo. Aktivnost in dejavnost sekcij društva je bila, skladno z dosedanjo prakso, organizirana v okviru upravnih odborov ter preko dogovorjenih skupnih akcij za posamezno področje. Upravni odbori sekcij so poleg strokovne problematike društva obravnavali posamezna področna vprašanja. Poleg tega so v posameznih sekcijah izvedli vsaj eno pomembnejšo skupno nalogo oziroma obravnavali še naslednje:

* **LMDR sekcija za področje usposabljanja oseb z lažjimi motnjami v duševnem razvoju je v letu 2023 izvedla**: Državno likovno srečanje OŠPP (7.5.2024, OŠ Dragotin Kette), srečanje gledaliških skupin OŠPP (5. in 6. 4 2024), srečanje izvajalcev DSP Slovenije z vsemi timskimi sestanki(22.2. in 11.3.2023, OŠ Franja Malgaja Šentjur), posvet izvajalcev DSP Slovenije (17.5.2023, OŠ Franja Malgaja Šentjur). Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **ZTTMDR sekcija za področje usposabljanja oseb z zmernimi, s težjimi in težkimi motnjami v duševnem razvoju** **je v letu 2023** na srečanue s poslancem Levice Milanom Jakopovičem, kjer so predstavili problematiko s področja in sicer: pomanjkanje ustreznih profilov za izobraževanje otrok s PP; neskladnost pravilnika o standardih in normativih SVS- z dejanskim stanjem v PSV Hrastovec; Težave na področju nesodelovanja treh oz. štirih resorjev, kar vpliva na kvaliteto življenja oseb z motnjami v duševnem razvoju. Spremlja dopolnjenih podzakonskih aktov (Pravilnik o standardih in normativih za izvajanje vzg. izobr. programov za otroke s PP). Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **ČVM sekcija za področje usposabljanja oseb s čustvenimi in vedenjskimi motnjami je v letu 2023** organiziralasrečanje študijske skupine ČVM – 15. november 2023**.** Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **LOGO sekcija za področje usposabljanja oseb z govornimi motnjami je v letu 2023** poskrbela za aktivno sodelovanje na različnih kongresih, seminarjih in ostalih izobraževanjih v Sloveniji ter aktivno sodelovanje z Društvom logopedov Slovenije. Sodelovala je v komisiji za zgodnjo obravnavo in nadaljevala aktivnosti za sistematizacijo delovnega mesta logopeda v šolstvu. Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **SURDO sekcija za področje usposabljanja gluhih in naglušnih je v letu 2023** je aktivno sodelovala na Delavnici na ID Pomerimo čevlje gluhih, pripravila prevod materiala The mind readers – začetna faza ter sodelovanje pri pripravi in izdaji delovnega učbenika in priročnika za pouk pri predmetu komunikacija v drugem razredu, ME RAZUMEŠ 4. Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **TIFLO sekcija za področje slepote, slabovidnosti in okvare vidne funkcije** je v letu 2023 organizirala 2x srečanje TIFLO sekcije z obravnavo različnih strokovnih vprašanj. Delo komisij: Komisija za slovensko brajico, Komisija za pripravo terminološkega slovarja, Komisija za terminološke dileme, Komisija za dostopnost. Organizirala je strokovni ogled Nacionalnega centra za rehabilitacijo slepih in slabovidnih na Očesni kliniki v Ljubljani. Ohranja stike s sorodnimi institucijami v tujini in iskanje novih partnerstev za skupno delo v projektih. Udeležuje se mednarodnih kongresih, strokovnih konferencah – individualno. Skupinsko članstvo v ICEVI (International Council for Education of People with Visual Impairment). Sodeluje v MDVI Euronet. Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **FIBO sekcija za področje usposabljanja gibalno oviranih oseb** je v letu2023 izvedla Dan plavanja in iger v vodi, CIRIUS Vipava in povabljene ustanove; Šola o zgodnji obravnavi otrok z motnjami v razvoju, CIRIUS Vipava, URI Soča, ZD Kranj, Institut za avtizem; Sklop 1 – junij 2023, Sklop 2 – oktober 2023, Sklop 3 – januar 2024; Srečanje PINK, CIRIUS Vipava, CIRIUS Kamnik, CUDV Draga Ig, oktober 2023; Srečanje treh zavodov CIRIUS Kamnik, ZGNL in VIZ Višnja Gora  , CIRIUS Kamnik; Aktivna udeležba na Izobraževalnih dneh DSRP Slovenije; Strokovni delavci OŠ CIRIUS Kamnik; Spodbujanje novih članov za aktivno delovanje v FIBO sekciji CIRIUS Kamnik in CIRIUS Vipava.
* **MSRP sekcija za področje mobilne specialno pedagoške in rehabilitacijske službe** Sekcija MSRPS se je v letu 2023 udeležila mednarodne konference: ''Položaj in podpora strokovnim delavcem v mobilni službi – izzivi sedanjosti , vizija prihodnosti. Predstavila delovanje mobilne službe OŠ Ljudevita Pivka Ptuj. Organizacija delavnic: Zaznavam-spoznavam in Pozorno poslušam in gledam; in Medsebojno druženje in povezovanje glede aktualnih strokovnih vprašanj. Obravnavala je strokovno vprašanje in položaj mobilnih SRPS v matičnih ustanovah. Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov.
* **Sekcija inkluzivnih pedagogov** je v letu 2023 poslala posamezna e-vabila članom sekcije k podaji mnenj in predlogov v zvezi z aktualnimi društvenimi dogodki. Informirala je člane o aktualnih dogodkih preko elektronske pošte ter internetne strani društva. Aktivno je sodelovala na Izobraževalnih dnevih specialne in rehabilitacijske pedagogike v Portorožu. Udeležila se je dneva specialnih in rehabilitacijskih pedagogov. Sodelovanje članov sekcije IP s kratkimi tematskimi predstavitvami področja v okviru sekcijskih sej v živo. Aktivno sodelovanje posameznih članov v manjših delovnih skupinah društva.
* **ŠTUDENTSKA sekcija**: v letu 2032 je izvedla ozaveščanje o delu SRP in različnih posebnih potrebah, pripravila: Svetovni dan študentov - Kviz o SRP (nagrade iz VDC Tončke Hočevar za 5 nagrajenk), Božično voščilo zate, Svetovni dan Downovega sindroma (predavanje) in Svetovni dan Downovega sindroma (delavnica izdelovanja nogavic).

**9.**

Kot soizdajatelj je društvo skupaj s SOUS in založbo Centerkontura, pripravila eno dvojno samostojno številko revije Specialna in rehabilitacijska pedagogika, osrednje in edine znanstvene in strokovne revije za področje specialne in rehabilitacijske pedagogike.

**10.**

Skupne akcije oziroma aktivnosti je povezoval in koordiniral glavni odbor društva in sicer preko svojih stalnih komisij in drugih organov oziroma teles društva. Glavni odbor društva je imel 3 redne seje.

Število članov na dan 31. 12. 2023 je \_\_\_\_\_\_\_\_\_\_.

**11.**

Pisarna društva je organizirana na lokaciji Dunajska cesta 5 v Ljubljani. Za organizacijo pisarne je bila z družbo Centerkontura sklenjena pogodba o izvajanju storitev vodenja pisarne društva.

Portorož, 26. marec 2024